જેના વિષે લેખકો લખતા ધરાતા નથી અને નિર્માતાઓ ફિલ્મો અને શ્રેણીઓ બનાવતા સંતોષ પામતા નથી. તે મહાન મુઘલ અકબર ત્રીજા મુઘલ બાદશાહ તરીકે આગ્રાના તખ્ત પર આરૂઢ થયો. તેને સળંગ ૫૦ વર્ષ અર્થાત અડધા સૈકા સુધી હિન્દુસ્તાન પર રાજ્ય કર્યું. તે સત્તાસ્થાને આવ્યો ત્યારે પોતાના પ્રદેશનાં પણ ઠેકાણાં ન હતાં. તેવા અકબરે પોતાના બાહુબળ, નિર્ણય શક્તિઅને મુત્સદ્દીગીરીથી અફઘાનિસ્તાનથી લઈ બંગાળ સુધી અને કાશ્મીરથી શરૂ કરી બીજાપુર સુધી વિશાળ સામ્રાજ્ય ઊભું કર્યું અને એવી તો ઈમેજ ઊભી કરી કે સમકાલીન રજવાડાંઓમાં મુઘલિયા સલ્તનતની છત્રછાયામાં ઊભા રહેવાની રીતસર હોડમચી હતી. વિશ્વના મહાન શાસકોની યાદીમાં ઈતિહાસકારોએ અકબરનું સ્થાન મુકર્રર કર્યું છે. તો કવિઓમાં જે સ્થાન શેક્સપિયરનું છે ઠીક તેવું જ સ્થાનશાસકોમાં અકબરનું છે તેવું પણ તેના વિષે કહેવાય છે. ઇતિહાસકાર વી. એ. સ્મિથે તેના પર "અકબર ધ ગ્રેટ", તો ભારતીય લેખક પી. એન. ઓકે "કૌન કહેતા હૈ અકબર મહાન હૈ" જેવું પુસ્તક લખ્યું છે. ફિલ્મકારો લેખકો જેનાં મૂલ્યાંકન અને પુનઃમૂલ્યાંકનમાં આજે પણ મસ્ત છે તેવા અકબરનાં યુદ્ધો પર જતા પહેલાં તેનું ચરિત્રચિત્રણ પણ થવું જોઈએ.